b'\n_START_ARTICLE_\n524. pehotni polk (Wehrmacht)\n_START_SECTION_\nZgodovina\n_START_PARAGRAPH_\nPolk je bil ustanovljen 31. januarja 1940 kot polk 8. vala pri Brucku. Julija istega leta je bil dodeljen 297. pehotni diviziji in poslan na Poljsko. Leta 1941 je sodeloval v operaciji Barbarossa, sprva je prodiral proti Cholmu. Julija se je boril pred \xc5\xbditomirom, preko Umana in Dnjepra proti \xc4\x8cerkasiju. Z drugimi enotami je bil obkoljen pri Kijevu. Polk si je nato izboril svojo pot preko Poltave proti Harkovu._NEWLINE_Leta 1943 je bil polk dodeljen 6. armadi in bil skupaj z njo obkoljen pri Stalingradu. Ob za\xc4\x8detku sovjetske protiofenzive se je polk nahajal med Baketovko in ju\xc5\xbenim Stalingradom. Z razpustitvijo armade je bil razpu\xc5\xa1\xc4\x8den tudi polk._NEWLINE_17. februarja 1943 je bil ponovno ustanovljen pri Bordeauxu (Francija). Do septembra istega leta je trajalo usposabljanje, \xc4\x8deprav je bil \xc5\xbee junija odposlan v Srbijo en bataljon. Preostanek polka je pri\xc5\xa1el na Balkanski polotok v septembru preko Tirane. Tu je bil namenjen za varovanje komunikacij. Po te\xc5\xbekih bojih s NOV in POJ se je jeseni 1944 polk ponovno sre\xc4\x8dal s Rde\xc4\x8do armado, tokrat pri Sarajevu._NEWLINE_Polk se je umikal proti severu preko Broda in Zagreba. Aprila 1945 je bil polk v Celju, kjer je maja 1945 do\xc4\x8dakal kapitulacijo Tretjega rajha.'